Sen Gotardo perėja
46°33′22.5″ š. pl. 8°34′04″ r. ilg.﻿ / ﻿46.556250°š. pl. 8.56778°r. ilg.﻿ / 46.556250; 8.56778 Sen Gotardo perėja (it. Passo del San Gottardo, vok. Gotthardpass, pranc. Col du Saint-Gothard) – kalnų perėja Alpėse, pietų Šveicarijoje, Tičino kantone, kerta Leponto Alpių gūbrį. Aukštis – 2106 m. Per perėją eina kelias tarp Belinconos ir Liucernos. Yra 1882 m. įrengtas geležinkelio tunelis, 1980 m. – automobilių tunelis, 2016 m. – Gotardo bazės tunelis (57 km ilgio; ilgiausias ir giliausias pasaulyje). Sen Gotardo perėja plačiau pradėta naudoti nuo XIII a. Kelias per ją buvo sudėtingas dėl ištvinstančios Reuso vagos ir siauro Šeleneno tarpeklio. 1236 m. ant perėjos įsikūrė vienuolynas, pašvęstas Šv. Godehardui (Gotardui) Hidelsheimiečiui. 1799 m. per Sen Gotardo perėją sėkmingai peržygiavo Aleksandro Suvorovo kariauna, besiveržusi į Šveicariją. Senasis kelias pietiniame Gotardo perėjos šlaite Perėją žymintis ženklas Viešbutis Sen Gotardo perėjoje Paminklas Aleksandrui Suvorovui